《留别庄木斋四首 其二》
明代·林光

草铺和暖村醪熟，欲别踟蹰话更投。白日长江能万里，深冬行更且孤舟。

琅琊岂吝青藜杖，采石宁无旧酒流。白首爱君知未了，鄱阳五老久凝眸。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。